CELEX: 62021TN0689
Language: fi
Date: 2021-10-22 00:00:00
Title: Asia T-689/21: Kanne 22.10.2021 – Auken ym. v. komissio

20.12.2021   
            
            
               FI
            
            
               Euroopan unionin virallinen lehti
            
            
               C 513/34
            
         
      Kanne 22.10.2021 – Auken ym. v. komissio
      (Asia T-689/21)
      (2021/C 513/48)
      Oikeudenkäyntikieli: englanti
      
         Asianosaiset
      
      
         Kantajat: Margrete Auken, Tilly Metz, Jutta Paulus, Michèle Rivasi ja Kimberly van Sparrentak (edustaja: asianajaja B. Kloostra)
      
         Vastaaja: Euroopan komissio
      
         Vaatimukset
      
      Kantajat vaativat unionin yleistä tuomioistuinta
      
                  —
               
               
                  kumoamaan 13.8.2021 päivätyn implisiittisen hylkäämispäätöksen, jonka vastaaja teki kantajien 30.6.2021 päivätyn uudistetun pyynnön perusteella, joka koski 9.6.2021 päivättyä päätöstä evätä osittain oikeus tutustua kantajien pyytämiin asiakirjoihin, ja
               
            
                  —
               
               
                  velvoittamaan vastaajan korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantajat vetoavat viiteen kanneperusteeseen.
      
                  1)
               
               
                  Ensimmäinen kanneperuste, jonka mukaan vastaaja sovelsi lainvastaisesti asetuksen (EY) N:o 1049/2001 (1) 4 artiklan 2 kohdan ensimmäisessä luetelmakohdassa säädettyjä poikkeuksia.
               
            
                  2)
               
               
                  Toinen kanneperuste, jonka mukaan vastaaja ei perustellut asetuksen N:o 1049/2001 4 artiklassa säädettyjen poikkeusten soveltamista ja rikkoi kyseistä asetusta, koska se ei tulkinnut suppeasti eikä soveltanut tiukasti kyseisen asetuksen 4 artiklan 2 kohdan ensimmäistä luetelmakohtaa ja 4 artiklan 3 kohtaa.
               
            
                  3)
               
               
                  Kolmas kanneperuste, jonka mukaan vastaaja sovelsi epäjohdonmukaisesti asetuksen N:o 1049/2001 4 artiklan 2 kohdan ensimmäisessä luetelmakohdassa säädettyjä poikkeuksia.
               
            
                  4)
               
               
                  Neljäs kanneperuste, jonka mukaan vastaaja ei ottanut huomioon sitä, että ylivoimainen yleinen etu edellyttää pyydettyjen tietojen ilmaisemista.
               
            
                  5)
               
               
                  Viides kanneperuste, jonka mukaan riidanalainen päätös on ristiriidassa Euroopan unionin perusoikeuskirjan 52 artiklan 3 kohdan ja Euroopan ihmisoikeussopimuksen 10 artiklan 1 kohdan kanssa.
               
            
         (1)  Euroopan parlamentin, neuvoston ja komission asiakirjojen saamisesta yleisön tutustuttavaksi 30.5.2001 annettu Euroopan parlamentin ja neuvoston asetus (EY) N:o 1049/2001 (EYVL 2001, L 145, s. 43-48).